cyanic-selkie/wikianc huggingface dataset:
განმეორებადი თალამოკორტიკული რეზონანსი
რეზონანსული სვეტები
ვიზუალური კორტექსის ნაწილების მანიპულაციებთან დაკავშირებულმა ექსპერიმენტებმა აჩვენეს, რომ TC-ს მიერ სტიმულირებული თალამოკორტიკოიდული  რეზონანსი ხელს უწყობს კოჰერენტული რეგიონების ფორმაციას, რომელსაც კორტექსის ვერტიკალურ შრეებში მსგავსი ელექტრული აქტივობა გააჩნია. არსებითად, ეს ნიშნავს იმას, რომ თალამუსის უჯრედების გააქტიურების შედეგად ქერქის აქტივირებული უჯრედების დაჯგუფებები იქმნება. ეს რეგიონები სვეტისებრნი არიან. ისინი განცალკევებული არიან მეზობელი რეზონანსული სვეტებისგან. ამ განცალკევებას კი ინჰიბირებული კორტექსი უზრუნველყოფს. არ არის ცნობილი, თუ რა ფუნქცია აკისრიათ ამ სვეტებს. თუმცა აღსანიშნავია, რომ მათი ფორმაცია ხდება მხოლოდ მაშინ, როდესაც ქერქის თეთრი ნივთიერების აფერენტი სტიმულირებულია გამა სიხშირის დიაპაზონში. ეს კი ისეთ შთაბეჭდილებას ქმნის, რომ სვეტების წარმოქმნა თითქოს რაღაც ამოცანაზე დაფუძნებული ქმედებაა. კორტიკულ სვეტებს შორის ჩამოყალიბებული ტვინის პასიური რეგიონები აქტიურ ინჰიბირებას განიცდიან. საინტერესოა, რომ GABA ბლოკერის შეყვანა აჩერებს სვეტების განვითარებას.
დროებითი კავშირი
თალამოკორტიკული რეზონანსი ტვინში მიმდინარე კოჰერენტული აღქმის პოტენციურ ახსნად მიიჩნევა. ამ მექანიზმის მეშვეობით კი შეიძლება დროებითი დამთხვევა მოხდეს. რაც წარმოადგენს სპეციფიკური და არა-სპეციფიკური თალამუსის ნუკლეიდური  ინტეგრაციის შედეგს. კორტექსსა და თალამუსის ნუკლეოტიდებს შორის უკუკავშირი არსებობს, რომლის დროსაც ხდება ინტეგრირებული სიგნალის გადაცემა. მრავლობითი თალამოკორტიკოიდული მარყუჟების შედეგად ეს პროცესი ერთდროულად ტვინის მრავალ და სხვადასხვა რეგიონში მიმდინარეობს ცნობიერი აღქმის დროს. ზუსტად ეს უნარი არის საჭირო ფართომასშტაბიანი სინქრონიზაციის პროცესის განსახორციელებლად, რომელიც ტვინის დისტანციურ რეგიონებს შორის მიმდინარეობს. და სწორედ ეს უკანასკნელი უზრუნველყოფს კოჰერენტულ აღქმას.
ტვინის აქტივობასთან კავშირი
გამას პატერნების არარსებობა კორელაციაში მოდის არაცნობიერ მდგომარეობასთან და ხასიათდება დაბალი სიხშირის რხევების არსებობით.
მხედველობა
ლატერალური მუხლის ბირთვი წარმოადგენს მთავარ ცენტრს თვალის სენსორული ნეირონებისა და ვიზუალურ კორტექსისათვის. იგი აღმოჩენილია თალამუსში და თალამო - კორტიკოიდული რხევების არეალში. იგი აყალიბებს უკუკავშირს თალამუსსა და ვიზუალურ კორტექსს შორის. სენსორული გამტარი გზა შეიძლება აღიქვას როგორც ღვიძილის დროს თალამო - კორტიკოიდული აქტივობის რხევათა მოდალური მოდელი. მხედველობის შემოწმებისას, სინათლის წყაროს სტიმულაციის დროს შეიმჩნევა პირდაპირი ცვლილებები თალამო - კორტიკოიდული რხვევების ამოპიდუდაში. ამის გაზომვა კი EEG-ის მეშვეობით ხდება.
ძილი
თალამო - კორტიკოიდული რხევის გამა ტალღები ჩნდება REM-ის ძილის დროს. ეს აქტივობა გაღვიძებული, აქტიური ტვინის შემთხვევაში მიმდინარე რხევების მსგავსია. ცნობიერი მდგომარეობის საპირისპიროდ აღმოჩნდა, რომ სენსორული აღქმა შეიძლება დაბლოკილი იყოს REM -ის ინსტინქტური აქტივობისთვის ხელის შეშლის გამო. ტვინში MEG-ის მიერ ელექტრული სიგნალების მოცულობის გაზომვა აჩვენებს, რომ თალამოკორტიკოიდული სისტემის მოქმედების მთავარი მიზანია ტვინის გამოყოფა ექსტერნალური სტიმულებისგან REMის მოქმედების დროს.
ძილი არაგანმეორებადი თვალის მოძრაობით (NREM) განსხვავდება REM-ისგან. ამ დროს გამა აქტივობა აღარ არის ხილული, და იგი დაბალ სიხშირიანი რხევებისთვის უკანა პლანზე გადადის. გამა სიხშირეების ელექტრული აქტივობა შეიძლება შეიმჩნეს  NREM-ის მეშვეობით. თუმცა ეს იშვიათია და აფეთქებების სახით ხდება. მისი ზუსტი გამოჩენის მიზეზი NREM-ში ჯერ არ არის აღმოჩენილი. NREM-ის ძილის დროს თალამოკორტიკოიდული რხევების აქტიურობა ჯერ კიდევ მიმდინარეობს, მაგრამ, მათი სიხშირე ექცევა დიაპაზონში ნელიდან (<1 Hz), დელტამდე (1–4 Hz) და ტეტა (4–7 Hz) დიაპაზონში. სინქრონიზებული ტეტა რყევა აღმოაჩინეს ჰიპოკამპში NREM-ის დროს.
ალფა რხევები და ყურადღება
გამა - დიაპაზონის რხევა არა მარტო რითმია, არამედ იგი ასოცირდება ცნობიერ ფიქრთან და აქტივობასთან. თალამო - კორტიკოიდული ალფა რხევის სიხშირე კეფისა და თხემის ქერქშიც აღმოაჩინეს. ეს აქტივობა შეიძლება სათავეს იღებდეს IV ფენის პირამიდისეული ნეირონებიდან. აღმოჩნდა რომ, ალფა რითმები დაკავშირებულია ადამიანის ყურადღების ფოკუსირებასთან: ექსტერნალური ფოკუსი ვიზუალურ დავალებებზე ამცირებს ალფა აქტივობას, ხოლო ინტერნალური ფოკუსი, როგორც მძიმე მომუშავე მეხსიერების დავალებები აჩვენებენ, ალფა მაგნიტუტებში ზრდას იწვევს. ეს ეწინააღმდეგება გამა-ტალღების რხევის სიხშირეს, რომელიც სელექციული ფოკუსის დროს ჩნდება.
თალამოკორტიკოიდული არითმია
მოქმედების პოტენციალის განმეორებადი იმპულსი დაბალ სიხშირეზე ხდება და იგი 4–10 Hz დიაპაზონშია მოქცეული. ასეთი იმპულსები შეიძლება შენარჩუნებული იყოს თალამუსის რეტიკულარული ნუკლეინების ინჰიბირებით. მათ შეიძლება კორტიკული რეგიონების აქტივაცია გამოიწვიონ, რომლის ინჰიბირებაც ჩვეულებრივ გამა - ზონის აქტივობის რეზონანსული სვეტის ფორმირების დროს ხდება.
ცნობიერი აღქმის დროს გამას რხევების ნორმალური კანონზომიერებისგან გამოწვეული დევიაციის ეფექტი სრულად არ არის ამოხსნილი. თუმცა შესაძლებელია, რომ ეს ფენომენი გამოყენებულ იქნას ქრონიკული ტკივილების გამომწვევი მიზეზების ასახსნელად მაშინ, როდესაც არ არსებობს პერიფერიული ნერვის კონკრეტული დაზიანება.
სქოლიო
კატეგორია:თალამუსი
ვალტერ ბოთე
მინი|200პქ|ვალტერ ბოთე ვალტერ ბოთე (Walther Bothe; დ. 8 იანვარი, 1891, ორანიენბურგი — გ. 8 თებერვალი, 1957, ჰაიდელბერგი) — გერმანელი ფიზიკოსი. დაამთავრა ჰუმბოლდტის უნივერსიტეტი (1914). იყო ჰუმბოლდტის (1929), გისენის (1930), ჰაიდელბერგის (1932) უნივერსიტეტების პროფესორი. 1934 წლიდან იყო ფიზიკის უნივერსიტეტის (კაიზერ ვილჰელმის ინსტიტუტი) დირექტორი. დაამუშავა დამთხვევათა მეთოდი, რომელმაც დიდი გამოყენება პოვა ატომურ ფიზიკაში. კოსმოსური სხივების შესწავლისადმი მიძღვნილი შრომებისათვის მიენიჭა ნობელის პრემია (1954).
ლიტერატურა
კატეგორია:გერმანელი ფიზიკოსები კატეგორია:დაბადებული 8 იანვარი კატეგორია:დაბადებული 1891 კატეგორია:გარდაცვლილი 8 თებერვალი კატეგორია:გარდაცვლილი 1957 კატეგორია:ნობელის პრემიის ლაურეატები ფიზიკაში
დამოუკიდებლობის ძეგლი ბაქოში
დამოუკიდებლობის ძეგლი მდებარეობს აზერბაიჯანის მეცნიერებათა ეროვნული აკადემიის ხელნაწერთა ინსტიტუტისა და აზერბაიჯანის სახელმწიფო ეკონომიკური უნივერსიტეტის შენობებს შორის. დადგმულია აზერბაიჯანის დემოკრატიული რესპუბლიკის პატივსაცემად, რომელიც აზერბაიჯანის ეროვნულმა საბჭომ 1918 წლის 28 მაისს ტიფლისში გამოაცხადა. 1992 წლის 28 მაისიდან ეს დღე აღინიშნება რესპუბლიკის დღედ.
ძეგლის გახსნა
ძეგლი აღმართეს აზერბაიჯანის დემოკრატიული რესპუბლიკის პატივსაცემად, რომელიც ისლამურ აღმოსავლეთში პირველი დემოკრატიული რესპუბლიკა იყო. მინი|218x218პქ|აზერბაიჯანის დემოკრატიული რესპუბლიკის დამოუკიდებლობის დეკლარაციის ტექსტი არაბულ ენაზე 2006 წლის 18 დეკემბერს აზერბაიჯანის პრეზიდენტმა ილჰამ ალიევმა ხელი მოაწერა ბრძანებას №1838, დამოუკიდებლობის მუზეუმის შექმნისა და დედაქალაქში დამოუკიდებლობის ძეგლის დადგმის შესახებ. ბრძანების შესაბამისად, გამოცხადდა კონკურსი დამოუკიდებლობის ძეგლის შექმნისთვის და დადგინდა პრემიები.
ძეგლი 2007 წლის 25 მაისს ისთიგლალიათის ქუჩაზე გაიხსნა. გახსნის ცერემონიალს ესწრებოდა აზერბაიჯანის რესპუბლიკის პრეზიდენტი ილჰამ ალიევი.
სქოლიო
კატეგორია:აზერბაიჯანის არქიტექტურა კატეგორია:ბაქოს ძეგლები
დოკუჩაევსკი
დოკუჩაევსკი (Докучаєвськ) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 23733 კაცს შეადგენდა.
სქოლიო
კატეგორია:დონეცკის ოლქის ქალაქები
შაქი-ზაქათალის რეგიონი
thumb|250px|right| შაქი-ზაქათალის რეგიონი შაქი-ზაქათალის (ეკონომიკური) რეგიონი (Şəki-Zaqatala iqtisadi rayonu) — აზერბაიჯანის ეკონომიკური რაიონებიდან ერთ-ერთი. რეგიონში შედის რაიონები: ბელაქანის, კახის, ქაბალის, ოღუზის, ზაქათალის და შაქის; ასევე ქალაქი შაქი და ზაქათალა.
ეკონომიკა
რესპუბლიკის პირიტის საბადო მარაგის უმრავლესობა, რაც 90% შეადგენს, ასევე თუთიის 99%, კონცენტრირებულია ამ რეგიონში. კავკასიის რეგიონში არსებული ორი პოლიმეტალის (მადნეულის) საბადოდან ერთი (ფილიზჩაის) მდებარეობს ამ რეგიონში. რეგიონის ტერიტორიის 27% დაფარულია ტყეებით.
სოფლის მეურნეობის ძირითადი დარგებია: თამბაქოს მოყვანა, მეჩაიეობა, მეხილეობა, მარცვლეულის მოყვანა, მევენახეობა, მეცხვარეობა.
ტრანსპორტი
რეგიონში განვითარებულია სატრანსპორტო ქსელი. სარკინიგზო ხაზი ევლახი-ბელაქანი ექსპლუატაციაში შევიდა გასული საუკუნის 80-იან წლებში, რომელმაც გააფართოვა კავშირი სხვა რეგიონებთან. ხორციელდება ავიარეისები ბაქო-ზაქათალა.
სქოლიო
კატეგორია:აზერბაიჯანის რეგიონები
ელექტროენერგიის სექტორი სომხეთში
სომხეთის ელექტროენერგიის სექტორი — მოიცავს რამდენიმე კომპანიას, რომლებიც უზრუნველყოფენ ელექტროენერგიის წარმოებასა და განაწილებას სომხეთში. ამ ყველაფერს ახორციელებს მრავალი კომპანია, როგორც სახელმწიფო საკუთრებაში მყოფი, ისე კერძოც.
2016 წლის მონაცემებით, ელექტროენერგიის სექტორის უმეტესი ნაწილი შესყიდულია უცხოური კომპანიების მიერ (ძირითადად რუსული და ამერიკული კომპანიების მიერ). ადმინისტრაციას, სამთავრობო კანონმდებლობას და სექტორის პოლიტიკას აკონტროლებს სომხეთის რესპუბლიკის ენერგეტიკული ინფრასტრუქტურისა და ბუნებრივი რესურსების სამინისტრო. ასევე სექტორის რეგულირებას ახორციელებს სომხეთის საზოგადოებრივი მომსახურების მარეგულირებელი კომისია. სომხეთს არ აქვს დიდი წიაღისეულის რეზერვი, ამიტომ იგი დამოკიდებულია რუსეთიდან და ირანიდან ბუნებრივი აირისა და რუსეთიდან ბირთვული საწვავის იმპორტზე, ყველაფერი ეს ელექტროენერგიის წარმოების დაახლოებით 66% -ს შეადგენს. სომხეთი ელექტროენერგიის ქსელის მწარმოებელია და 2014 წლიდან ყოველწლიურად 1,3 მილიარდ კვტ.სთ-ზე მეტ ელექტროენერგიის ექსპორტს ახორციელებს ირანში, საქართველოსა და მთიანი ყარაბაღის რესპუბლიკაში.
დიდი ინვესტიციები ჩაიდო ელექტროენერგეტიკის სექტორში სომხეთში 2000-იან წლებში. ეს მოიცავს 2010 წელს დასრულებული ერევნის თბოელექტროსადგურის 247 მილიონი აშშ დოლარის კომბინირებული ციკლის მშენებლობას. მსოფლიო ბანკისგან მიღებული 52 მილიონიანი აშშ დოლარის სესხი 2015 წელს სომხეთში ელექტროენერგიის განაწილების გაუმჯობესებასას მოხმარდა, ხოლო    42 მილიონი აშშ დოლარის ინვესტიცია ჩაიდო სომხეთის ელექტრო ქსელების მშენებლობაში.
2016 წლის ივნისში, სომხეთის პარლამენტმა განაახლა კანონი „ენერგიის დაზოგვისა და განახლებადი ენერგიის“ შესახებ, რომელიც ხელს უწყობს ქვეყანაში მზის ენერგიის გამოყენება-დანერგვას და საშუალებას აძლევს მზის დანადგარების 150 კვტ ან ნაკლები ენერგია(ზედმეტი ელექტროენერგია), გაყიდონ ელექტროენერგეტიკულ ქსელში.
სომხეთში ძაბვა არის 220 ვოლტია AC (ცვლადი დენი), სიხშირით 50 ჰერცი. სომხეთი იყენებს ევროპულ 2-პინიან C- სოკეტისა და F- სოკეტების დენცქვიტებსა და შესაერთებლებს.
ბირთვული ენერგია
ბირთვული ენერგია ელექტროენერგიის 38% -ს უზრუნველყოფს სომხეთში, ერთი მოქმედი ბირთვული რეაქტორის, მეწამორის ატომური ელექტროსადგურის 2 განყოფილების საშუალებით.
გეოთერმული ენერგია
2018 წლის მონაცემებით, სომხეთის ენერგეტიკისა და ბუნებრივი რესურსების სამინისტრო განიხილავს გეოთერმული ენერგიის განვითარებას.
სომხეთში გეოთერმული რესურსების შემდგომი გამოკვლევისთვის 2015 წელს მსოფლიო ბანკმა $ 8,55 მილიონი ოდენობის გრანტი გამოყო.
სომხეთის პირველი გეოთერმული ელექტროსადგურის სარეკონსტრუქციო ბურღვა ჩატარდა 2016 წელს.. დასრულებულია ორი ჭაბურღილი, პირველი ჭაბურღილების საბურღი სამუშაოები 1 500 მეტრ სიღრმეს, ხოლო მეორე 1 682 მ-ს შეადგენს. გეოთერმული ელექტროსადგურის მშენებლობის პროექტის მთლიანი ღირებულება კარკარის ტერიტორიაზე სავარაუდოდ $ 100 მილიონი დაჯდება. ეს გეოთერმული ელექტროსადგური 30 მგვტ სიმძლავრით წელიწადში გამოიმუშავებს დაახლოებით 250 მილიონ კვტ.სთ ელექტროენერგიას.
მაღალი წნევა (20-25 ატმოსფერული) და ცხელი წყალი (250 ° C –მდე) არის გეოთერმული ენერგიის პოტენციური წყარო, რომლის სიმძლავრეც 25 მგვტ-ია.
ჰიდროენერგია
ჰიდროელექტროსადგურები უზრუნველყოფს სომხეთის განახლებადი ენერგიის 70 პროცენტს, ხოლო ქვეყნის მთლიანი ელექტროენერგიის წარმოებას 33%. ჰესის ძირითადი სიმძლავრეები დამონტაჟებულია რაზდანისა და ვოროტანის კასკადებში. სომხეთის ჰიდროელექტროსადგურებისს პოტენციალი 21,8 მილიარდ კვტ.სთ-ს შეადგენს.
მზის ენერგია
ექსპერტთა აზრით, მზის ენერგიის პოტენციალი სომხეთში 1000 მეგავატს შეადგენს. ამის მიზეზი ის არის, რომ საშუალო მზის რადიაცია სომხეთში ყოველწლიურად თითქმის 1700 კვტ.სთ / მ 2 -ია. ამჟამად, მზის ტექნოლოგია მხოლოდ ზოგიერთმა კომპანიამ გამოიყენა და არ გამოყენება ფართოდ მოქალაქეებში. ერთ-ერთი მაგალითი არის სომხეთის ამერიკული უნივერსიტეტი (AUA), რომელიც მას იყენებს არა მხოლოდ ელექტროენერგიის წარმოებისთვის, არამედ წყლის გათბობისთვისაც. სომხეთის მთავრობა ხელს უწყობს მზის ენერგიის გამოყენებას.
ბიოენერგეტიკა
პირველი არის ბიოსაწვავი. როგორც მთელს მსოფლიოში მიღებულია, ბიოეთანოლის მნიშვნელოვანი წყაროა სიმინდი და შაქარი. ამ ინგრედიენტების მეშვეობით წარმოიქმნება ბიოეთანოლი. 50:50-ზე ნავთობთან შეზავებისას, ნარევი უფრო იაფდება, ვიდრე ჩვეულებრივ შემთხვევებში. ამრიგად, შემცირდება ტრანსპორტირების ფასებიც. სომხეთში ამინდი არ არის ხელსაყრელი შაქრის მისაღებად, ამიტომ მისი შეცვლა ხდება მიწავაშლით. უფრო მეტიც, ამ მცენარეში მაღალი კონცენტრაცია ნახშირწყლებისა, მას უკეთეს წყაროდ აქცევს ბიო-ეთანოლის წარმოებისთვის.
ენერგიის ეფექტურობა
2012 წელს 1,82 მილიონი აშშ დოლარის ინვესტიცია განახორციელა რეკონსტრუქციისა და განვითარების საერთაშორისო ბანკმა „ენერგოდაზოგვის პროგრამასთან“ დაკავშირებით. პროგრამა დაგეგმილი იყო საზოგადოებრივი შენობების და გათბობის სისტემების განახლებისთვის, რომელიც ითვალისწინებდა ტრადიციული ნათურების „LED“- ების შეცვლას და მზის წყლის გათბობის პანელების დამონტაჟებას. 2016 წლის 30 ივნისს დასრულდა პროექტის საგრანტო კომპონენტი.
სქოლიო
კატეგორია:სომხეთი
ყვარლის ეკლესია
ტერმინი ყვარლის ეკლესია შეიძლება აღნიშნავდეს:
სამხრეთი უბანგის პროვინცია
სამხრეთი უბანგის პროვინცია (Sud-Ubangi) — კონგოს დემოკრატიული რესპუბლიკის პროვინცია, რომელიც მდებარეობს ქვეყნის ჩრდილოეთში. ადმინისტრაციული ცენტრი — ქალაქი გემენა.
გეოგრაფია
2005 წლის საკონსტიტუციო რეფორმამდე სამხრეთი უბანგის პროვინცია იყო ყოფილი ეკვატორიალური პროვინციის ნაწილი. პროვინციის ტერიტორიაზე მიედინება მდინარე უბანგი.
მოსახლეობა
პროვინციის მოსახლეობა — 2 744 345 ადამიანი (2005 წელი).
სქოლიო
კატეგორია:კონგოს დემოკრატიული რესპუბლიკის პროვინციები
დათა თუთაშხია (ფილმი)
დათა თუთაშხია — კინოსტუდია „ქართული ფილმის“ 1978 წლის ქართული სატელევიზიო შვიდსერიიანი მხატვრული ფილმი, რომლის რეჟისორია გიგა ლორთქიფანიძე და გიზო გაბესკირია. კომპოზიტორები: ბიძინა კვერნაძე და ჯანსუღ კახიძე. გადაღებულია ჭაბუა ამირეჯიბის ამავე სახელწოდების რომანის მიხედვით, რომელიც შეიქმნა 1973-1975 წლებში. „დათა თუთაშხიას“ ბეჭდვა 1971-1972 წლებში ჟურნალმა „ცისკარმა“ დაიწყო და საქართველოში მაშინვე პოპულარული გახდა. ფილმში მონაწილეობენ: ოთარ მეღვინეთუხუცესი, თენგიზ არჩვაძე, იური იარვეტი, კარლო საკანდელიძე, სოფიკო ჭიაურელი, იმედა კახიანი, იპოლიტე ხვიჩია, გივი ბერიკაშვილი, გურამ საღარაძე, გივი ბერიკაშვილი, დოდო აბაშიძე, სესილია თაყაიშვილი, ოთარ კობერიძე, ზინაიდა კვერენჩხილაძე, აკაკი ვასაძე, ვასილ ჩხაიძე და სხვები.
ფილმში გაშუქებულია საქართველო, სადაც ადგილი აქვს რუსეთის იმპერიის ბატონობის ბოლო პერიოდს. ფილმის მოქმედება ვითარდება XIX საუკუნის ბოლოსა და XX საუკუნის დასაწყისში. მთავარი გმირია დათა თუთაშხია (ოთარ მეღვინეთუხუცესი), რომელიც კანონგარეშე ცხოვრების გზას ირჩევს, აბრაგი ხდება და წლების მანძილზე ახერხებს მეფის ჟანდარმერიას დაემალოს. მისი მამიდაშვილი მუშნი ზარანდია (თენგიზ არჩვაძე) სხვა არჩევანს აკეთებს — ის კანონის სამსახურს ამჯობინებს და ჟანდარმერიის ჩინოვნიკი ხდება. ფილმის მოქმედება ამ ორი ადამიანის რთული ურთიერთობის გარშემო ვითარდება.
აღსანიშნავია, რომ დათა თუთაშხია ჯერ კიდევ სსრკ-ის დროს რუსეთში „ნაპირების“ (Берега) სახელწოდებით გახდა ცნობილი. ეს რუსების მოთხოვნა იყო. „დათა“ რუსულად „დატად“ (Дата) გამოითქმის, რაც თარგმანში „თარიღს“ ნიშნავს. ნაწარმოების იდეა გახდა შემდეგნაირი: დათა ხან ერთ გზას ირჩევს, ხან — მეორეს, თავისი ცხოვრების კრედოდ, ხან — ჩაურევლობას, ხან — ჩარევას, ხანაც — მმარგვლელის როლის აუცილებლობას; სხვადასხვა ნაპირს აწყდება იმის ძიებაში, თუ როგორ უნდა იცხოვროს. ამიტომაც დაერქვა ფილმს „ნაპირები“.
სქოლიო
კატეგორია:1978 წლის ქართული ფილმები კატეგორია:ქართულ რომანებზე დაფუძნებული ფილმები
ვატები
მინი|ვატები ვატები (Watten, wadden — სანაპირო თავთხელი) — ზღვის სანაპიროს ქვედა ზოლი, რომელიც წყლით იფარება ყოველდღე მოქცევების დროს და ზღვის წყლისგან თავისუფლდება ზღვის მიქცევის შედეგად. სიგანეში და სიმაღლეში იზრდება მანამ, სანამ ზედაპირად არ გადაიქცევა, რომელიც სიზიგიური მიქცევის დროს ივსება. დანაწევრებულია მოქცევის წყლების ჩამონადენის ღარებითა და არხებით. გეომორფოლოგიური თვალსაზრისით, ვატები რელიეფის აკუმულაციური ფორმებია, რომელიც მცენარეულობას თითქმის სრულებით მოკლებულია. წარმოიქმნება მიქცევისა და მოქცევის უთანასწორო სიჩქარისა და დროის მოქმედების შედეგად, წვრილქვიშიანი და შლამიანი ნაყარების დაგროვებით. ფსკერული დანალექების მხრივ, გამოიყოფა ვატების რამდენიმე ტიპი: ქვიშაქვიანი, ნატანიანი გრუნტისგან შემდგარი და შერეული ვატები. გავრცელებულია ჩრდილოეთის ზღვის სამხრეთ ნაპირებზე, აგრეთვე თეთრი, ბარენცის, ოხოტის, ბერინგის ზღვების, მექსიკის ყურის ნაპირებთან. ვატები თევზების, მოლუსკებისა და სელაპების უნიკალური საბინადრო ადგილია. ტერმინი „ვატები“ ხშირად გამოიყენება გერმანულ და ნიდერლანდურ ლიტერატურაში. ტერმინი საყოველთაო ხმარებაშია.
რესურსები ინტერნეტში
კატეგორია:რელიეფის ფორმები კატეგორია:ჭარბტენიანი ტერიტორიები კატეგორია:ნაპირთმცოდნეობა
ჰასბერგეს რაიონი
ჰასბერგეს რაიონი (Landkreis Haßberge) — რაიონი გერმანიაში. რაიონის ცენტრი — ქალაქი ჰასფურტი. რაიონი შედის ბავარიის ფედერალურ მხარეში. ექვემდებარება ქვემო ფრანკონიის ადმინისტრაციულ ოლქს. იკავებს 956,52 კვ. კმ. ფართობს. მოსახლეობა შეადგენს 88 256 ადამიანს. მოსახლეობის სიმჭიდროვე — 92 ადამიანი/კვ.კმ-ზე. რაიონის ოფიციალური კოდი — 09 6 74.
რესურსები ინტერნეტში
კატეგორია:ბავარიის რაიონები
ჰემატომა
ჰემატომა (ჰემატო... და ...ომა) — სისხლის განსაზღვრული რაოდენობის დაგროვება ქსოვილებში, წარმოიქმნება სისხლის დენის დროს, როდესაც სისხლი კი არ ჟღინთავს ქსოვილებს (კანქვეშა უჯრედისს, კუნთებს, ძვლისაზრდელას, თავის ტვინს, ღვიძლს, ელენთას), არამედ მათში ქმნის ღრუს. ძირითადი მიზეზებია ტრავმა, ავადმყოფურად შეცვლილი სისხლძარღვების გახევა, ამასთან მიზეზები შეიძლება გახდეს მალორი-ვეისის სინდრომი, სისხლის მიმოქცევის პროცესის დარღვევა. პატარა ჰემატომა უკვალოდ შეიწოვება, დიდი ჰემატომის გარშემო ვითარდება ანთებითი პროცესი და წარმოიქმნება მკვრივი კაფსულა. ჰემატომის ადგილი შესივებული, ჩალურჯებული და მტკივნეულია.
სქოლიო
კატეგორია:ანატომიური პათოლოგიები
აზერბაიჯანის მდგრადი და ოპერატიული სოციალური უსაფრთხოების სააგენტო (DOST)
მინი|281x281პქ|სააგენტოს მთავარი ბინა. [[ბაქო]] აზერბაიჯანის მდგრადი და ოპერატიული სოციალური უსაფრთხოების სააგენტო (Dayanıqlı və Operativ Sosial Təminat Agentliyi (DOST)) არის სამთავრობო სააგენტო, რომელიც შეიქმნა პრეზიდენტის ბრძანებით, რათა გაუმჯობესდეს მმართველობა დასაქმების, სოციალური დაცვის, შრომის სფეროში. იგი ხელმძღვანელობს აზერბაიჯანის რესპუბლიკის კონსტიტუციით, საერთაშორისო ხელშეკრულებებით, რესპუბლიკის კანონებით, პრეზიდენტის ბრძანებულებებით, აზერბაიჯანის მინისტრთა კაბინეტის გადაწყვეტილებებითა და დადგენილებებით, სხვა ნორმატიული სამართლებრივი აქტებითა და სააგენტოს წესდებით. იგი აგროვებს აზერბაიჯანის შრომისა და სოციალური დაცვის სამინისტროს ყველა მომსახურებას ერთ ადგილზე ერთი ფანჯრის სისტემის გამოყენებით.
ისტორია
სააგენტო შეიქმნა პრეზიდენტ ილჰამ ალიევის # 229 ბრძანებით. ბრძანება გაფორმდა 2018 წლის 9 აგვისტოს. სააგენტოს პირველი ცენტრი გაიხსნა ბაქოში, იასამალში. პრეზიდენტი დაესწრო გახსნის ცერემონიალს. გახსნის ცერემონია გაიმართა 2019 წლის 9 მაისს. DOST ცენტრები შეიქმნა, რათა უზრუნველყოს დასაქმების მომსახურება, შრომა, სოციალური დაცვა და გარანტიები, ასევე სხვა მომსახურება აზერბაიჯანის შრომისა და მოსახლეობის სოციალური დაცვის სამინისტროს საქმიანობის შესაბამისად.
სააგენტოს საწყისი დაფინანსება იყო 10 მილიონი მანათი. მინი|256x256პქ|სააგენტოს მეორე ცენტრი DOST ცენტრი 2
მეორე სააგენტო ცენტრი გაიხსნა ბაქოს ხაზარის ადმინისტრაციულ რაიონში, პრეზიდენტ ილჰამ ალიევის მონაწილეობით, 2019 წლის 24 დეკემბერს.
უფლებები და მოვალეობები
"DOST" ცენტრების საქმიანობის ორგანიზება და მართვა;
სააგენტოს ფუნქციები
სამთავრობო სააგენტო DOST აწარმოებს აზერბაიჯანის შრომისა და სოციალური დაცვის სამინისტროს მომსახურებასა და სხვა დაკავშირებულ სერვისებს ერთ ადგილზე (მოსახერხებელი "ერთი ფანჯრის" სისტემის გამოყენებით). სააგენტოს მომსახურების ძირითადი სფეროებია:
DOST ცენტრები ასევე საშუალებას იძლევიან დამსაქმებლებსა და თანამშრომლებს მეთოდოლოგიური დახმარების გაწევაში. DOST ცენტრებს აქვთ შრომითი ხელშეკრულებების რეგისტრაციის კომპეტენცია. გარდა ამისა, სპეციალურ შემთხვევებში, სააგენტო უშვებს უმუშევარ პირებს თვითდასაქმების შესაძლებლობას, უზრუნველყოფს ინვალიდობის განსაზღვრის ახალ სისტემას.
DOST ცენტრებს ასევე ევალებათ შექმნან და განაახლონ ვაკანსიების ერთიანი პორტალი, დაარეგისტრირონ CV იმ ადამიანებისა, რომლებიც ეძებენ სამუშაოს. DOST სააგენტო მოქმედებს კომერციულ საფუძველზე (თვითდაფინანსების ავტონომიური პრინციპი) და მომსახურების უმეტესობა ფასიანია.
გივი აბალაკი
გივი აბალაკი (დ. 9 ნოემბერი, 1936, სოფელი ბერბუკი, ახლანდ. გორის მუნიციპალიტეტი) — ქართველი პოლიტიკოსი, სოფლის მეურნეობის მუშაკი.
1964 წელს დაამთავრა საქართველოს სახელმწიფო სასოფლო-სამეურნეო ინსტიტუტის მექანიზაციის ფაკულტეტი. 1964-1992 წლებში მუშაობდა პარტიულ და სამეურნეო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (გორის მაჟორიტარი), საარჩევნო ბლოკი „ეროვნულ-დემოკრატიული პარტია“.
რესურსები ინტერნეტში
კატეგორია:დაბადებული 9 ნოემბერი კატეგორია:დაბადებული 1936 კატეგორია:საქართველოს III მოწვევის პარლამენტის წევრები კატეგორია:გორის მუნიციპალიტეტში დაბადებულები კატეგორია:ქართველი სოფლის მეურნეობის მუშაკები გივი კატეგორია:საქართველოს სასოფლო-სამეურნეო ინსტიტუტის კურსდამთავრებულები
ერევნის თერმული ელექტროსადგური
ერევნის თერმული ელექტროსადგური (Երևանի ջերմաէլեկտրակայան (Երևանի ՋԷԿ)) — თბოელექტროსადგური სომხეთში, ერევნიდან დაახლოებით 10 კილომეტრში. ძველი ელექტროსადგური მოიხმარდა ბუნებრივი აირსა და საწვავ ზეთებს, ხოლო ახალი კომბინირებული ციკლის ელექტროსადგური მოიხმარს მხოლოდ ბუნებრივ აირს. მისი მოცულობა 242 მეგავატია. ის აწარმოებს ქვეყნის ელექტროენერგიის მეოთხედს და პასუხისმგებელია ირანთან სეზონური ელექტროენერგიის გაცვლაზე.
ძველი ელექტროსადგური
„Teploelectroproject“-მა დაიწყო ერევანის თბოელექტროსადგურის აშენების დაგეგმვა 1959 წელს. მშენებლობა დაიწყო 1961 წელს და 1963 წელს გაეშვა პირველი ტურბინა, 50 მეგავატი სიმძლავრით. (ოპერაციული კომპანია შეიქმნა ამავე წელს.) ეს იყო პირველი მასშტაბური თერმული ელექტროსადგური სომხეთში.
მას შემდეგ, რაც ბოლო ტურბინის ექსპლუატაცია განხორციელდა 1967 წელს, ქარხანა შედგებოდა შვიდი ერთეულიდან, რომელთაგან უნდა მიეღოთ 550 მეგავატი ელექტროენერგია. სულ შვიდი ერთეულიდან, ხუთ ერთეულის ელექტრული სიმძლავრე 50 მეგავატს შეადგენდა, ხოლო ორი ერთეულიდან თითოეულს შეეძლო 150 მეგავატის გამომუშავება. 2010 წელს ახალი სადგურის გახსნის შემდეგ, ძველი დაიხურა. ამ დროს მხოლოდ ერთი განყოფილება ფუნქციონირებდა. ამასთან ერთად შემუშავებულია გეგმა, რაც გულისხმობს რომ მოხდეს ძველი სადგურის ორი 50 მეგავატიანი ერთეულის რეაბილიტაცია, მთიანი ყარაბაღიდან შემოტანილი ნახშირით. 2014 წელს ახალი მოწყობილობები დამონტაჟდა და მცირე მასშტაბის ტესტირებაც ჩატარდა.
ახალი ელექტროსადგური
2005 წელს დაიწყო ახალი კომბინირებული ციკლის ელექტროსადგურის მშენებლობისთვის მზადება. პროექტის ღირებულება 247 მილიონი აშშ დოლარს შეადგენდა, რაც დაფარული იყო იაპონიის საერთაშორისო თანამშრომლობის ბანკის (დღევანდელი იაპონიის საერთაშორისო თანამშრომლობის სააგენტოს) მიერ 26,409 მილიარდი ¥(იენა) (241 მილიონი აშშ დოლარი) სესხის სახით. პირველადი სესხის ხელშეკრულება გაფორმდა 2005 წლის 29 მარტს, ხოლო შესწორება გაფორმდა 2008 წლის 27 მაისს.
ახალი სადგური აშენდა GS E&C (95 %) და Mitsui (5 %) დაფინანსების ხელშეკრულებით. ტოკიოს ელექტროენერგიის სერვისების კომპანია იყო წარდგენილი კონსულტანტად. სადგურს გაზის ტურბინა, გენერატორი და დამხმარე მოწყობილობები მიაწოდა კომპანია „Alstom“-მა. „Fuji Heavy Industries“-მა მიაწოდა ორთქლის ტურბინა, კომპანია „Sedae Enertech“- მა სითბოს აღდმდგენი ორთქლის გენერატორი, ხოლო „Honeywell“ მიაწოდა ავტომატური მართვის სისტემა. მშენებლობა დაიწყო 2007 წლის დეკემბერში და დასრულდა 2010 წლის მარტში. ახალი ელექტროსადგური გახსნა სომხეთის პრეზიდენტმა სერჟ სარგსიანმა 2010 წლის 22 აპრილს.
სქოლიო
კატეგორია:სომხეთი
Soothe My Soul
„Soothe My Soul“ — ინგლისური ელექტრონული ჯგუფ Depeche Mode-ის სიმღერა. იგი გამოიცა ალბომის Delta Machine მეორე სინგლის სახით, 2013 წლის 6 მაისს. სიმღერის მუსიკალური ვიდეოს რეჟისორია უორენ ფუ.
სქოლიო
კატეგორია:2013 წლის სინგლები კატეგორია:2012 წლის სიმღერები კატეგორია:Depeche Mode-ის სიმღერები
ალექსი ჩხენკელი
ალექსი ჩხენკელი (Alexis Tchenkeli; დ. 12 ივნისი, 1905 – გ. 1985) — ქართველი ემიგრანტი, ინჟინერი, ჟურნალისტი; მეორე მსოფლიო ომის პერიოდში სამხედრო ოფიცერი საფრანგეთის სამსახურში.
დაიბადა ქართველ სოციალ-დემოკრატთა ერთ-ერთი ლიდერის, აკაკი ჩხენკელის ოჯახში. 1921 წლიდან ოჯახთან ერთად ემიგრაციაში იყო. 1925 წელს დაამთავრა სენ-სირის სამხედრო სკოლა და ლეიტენანტის წოდებით ჩაირიცხა საფრანგეთის უცხოურ ლეგიონში. მსახურობდა მაროკოში, ალჟირსა და ინდოჩინეთში. მეორე მსოფლიო ომის დასაწყისში, 1939–40 წლებში ალექსი ჩხენკელი საიდუმლო მისიით მიავლინეს ნორვეგიაში. იქიდან ჩრდილოეთ აფრიკაში დაბრუნდა. მონაწილეობდა ნარვიკის ოპერაციაში. საფრანგეთის დამარცხების შემდეგ საფრანგეთი დატოვა და ლონდონში „თავისუფალი საფრანგეთის შეიარაღებულ ძალებს“ შეუერთდა. 1942 წელს მონაწილეობდა ბრძოლებში ეგვიპტესა და ლიბიაში; შემდეგ მოკავშირე ოფიცრად იყო მივლინებული ამერიკის შეერთებული შტატების (აშშ) არმიაში. 1943 წლის ზაფხულში მონაწილეობდა სადესანტო ოპერაციებში კორსიკაზე და იტალიაში, შემდეგ საფრანგეთის გათავისუფლებაში, მეთაურობდა მე–5 დივიზიონს. პირადი თხოვნის საფუძველზე იგი ჩარიცხეს უცხოური ლეგიონის გაერთიანებულ პოლკში. ომის დასასრულს მიენიჭა საფრანგეთის არმიის ლეიტენანტ-კოლონელის წოდება და დაინიშნა ლიბიაში განლაგებული ბრიგადის მეთაურად. 1945 წელს პარიზში სამხედრო სამინისტროს განკარგულებაში გადავიდა. 1946 წელს დანიშნეს მოკავშირეთა წარმომადგენლად კუბაზე და იუგოსლავიაში, ხოლო შემდეგ გერმანიაში. დაჯილდოებული იყო საპატიო ლეგიონის ორდენით, სამხედრო ჯვრით, ამერიკული და ბრიტანული მედლებით.
1952 წელს ჩხენკელი საცხოვრებლად გადავიდა ამერიკის შეერთებულ შტატებში, ნიუ–იორკში, სადაც დაინიშნა თავისუფალ ფრანგულ ძალთა პრეზიდენტად და მოღვაწეობდა, როგორც სამოქალაქო ინჟინერი. როგორც ამერიკაში ქართული სათვისტომოს გამგეობის წევრი, აქტიურად მონაწილეობდა ემიგრაციის პოლიტიკურ საქმიანობაში. იყო ქართველთა წარმომადგენელი იყო „ბოლშევიზმისაგან გათავისუფლების ამერიკულ კომიტეტსა“ (ანტიბოლშევიკური ბლოკი) და „ანტიკომუნისტურ ინტერნაციონალში“, 1952-55 წლებში ნიუ–იორკში შექმნილი „ქართველთა დემოკრატიული კავშირისა“ და „ქართველთა ეროვნული ერთობის“ წევრი. 1953 წლიდან მიუნხენში რაჟდენ არსენიძის თაოსნობით შექმნილი რადიო „თავისუფლების“ ქართული რედაქციის ნიუ-იორკელი კორესპონდენტი. თანამშრომლობდა ქართულ ემიგრანტულ პრესასთანაც. იყო ინგლისურენოვანი ჟურნალის, „თავისუფალი საქართველოს ხმის“ სარედაქციო კოლეგიის წევრი.
ალექსი ჩხენკელი გარდაიცვალა 1985 წელს, საფრანგეთში, 80 წლის ასაკში. დაკრძალულია ლევილის სასაფლაოზე. ჰყავდა მეუღლე, ქეთევან ვაჩნაძე და ორი შვილი — გივი და თამარ ჩხენკელები.
რესურსები ინტერნეტში
კატეგორია:დაბადებული 1905 კატეგორია:დაბადებული 12 ივნისი კატეგორია:გარდაცვლილი 1985 კატეგორია:ქართველი ემიგრანტები კატეგორია:ქართველები საფრანგეთში კატეგორია:საფრანგეთის სამხედრო მოღვაწეები
პატარა ტბა
პატარა ტბა — ტბა საქართველოში, დედოფლისწყაროს მუნიციპალიტეტში. მდებარეობს ივრის ზეგანზე, ზღვის დონიდან 618 მეტრზე. გამოირჩევა უსწორმასწორო სანაპირო ხაზით.
რესურსები ინტერნეტში
კატეგორია:კახეთის მხარის ტბები
ვატაშა
ვატაშა (Ваташа) — სოფელი ჩრდილოეთ მაკედონიაში, კავადარცის თემში (ვარდარის რეგიონი). მდებარეობს ზღვის დონიდან 295 მეტრზე. 2002 წლის მონაცემებით, მოსახლეობა 3 502 ადამიანს შეადგენდა.
სქოლიო
კატეგორია:კავადარცის თემის სოფლები
დრუჟკივკა
დრუჟკივკა (Дружківка) — ქალაქი უკრაინაში. მდებარეობს დონეცკის ოლქში. 2013 წელს ქალაქის მოსახლეობა 64557 კაცს შეადგენდა.
რიბეირუ-გონსალვისი
რესურსები ინტერნეტში
კატეგორია:პიაუის შტატის მუნიციპალიტეტები
ჰოფის რაიონი
ჰოფის რაიონი (Landkreis Hof) — რაიონი გერმანიაში. რაიონის ცენტრი — ქალაქი ჰოფი. რაიონი შედის ბავარიის ფედერალურ მხარეში. ექვემდებარება ზემო ფრანკონიის ადმინისტრაციულ ოლქს. იკავებს 892,55 კვ. კმ. ფართობს. მოსახლეობა შეადგენს 106 142 ადამიანს. მოსახლეობის სიმჭიდროვე — 119 ადამიანი/კვ.კმ-ზე. რაიონის ოფიციალური კოდი — 09 4 75.
რესურსები ინტერნეტში
კატეგორია:ბავარიის რაიონები
ვერონიკა თუმანიშვილი
ვერონიკა თუმანიშვილი (დ. 19 აპრილი, 1922 — გ. 30 ივლისი, 2009) — ქართველი მუსიკოსი, პიანისტი და მუსიკის დამსახურებული პედაგოგი.
ბიოგრაფია
მშობლები ადრეულ ასაკში დაეღუპნენ. ათი წლის იყო, როდესაც დედა მოულოდნელი დაავადებით გარდაეცვალა. მამა კი 1937 წლის სტალინისტური რეპრესიებს შეეწირა. ვერონიკას აღზრდა ბებიამ და დეიდებმა ითავეს.
ექვსი წლიდან ჩაირიცხა თბილისის სახელმწიფო კონსერვატორიასთან არსებულ ნიჭიერ ბავშთა სკოლა-ინტერნატში, (შემდგომში ზ. ფალიაშვილის სახელობის ცენტრალური მუსიკალური სკოლა), პროფ. ანა თულაშვილის კლასში, რომელიც იყო ქართული საფორტეპიანო სკოლის ერთ-ერთი ფუძემდებელი საქართველოში.
ვერონიკამ განსაკუთრებული მუსიკალური ნიჭი ადრინდელ ასაკში გამოავლინა და ბევრი გამოჩენილი მუსიკოსის ყურადღება მიიპყრო. მათ შორის რუსი პიანისტების, ჰენრიხ ნეიგაუზისა და მარია იუდინასი, რომლებმაც დიდი შეფასება მისცეს მის საშემსრულებლო ხელოვნებას.
ოსტატობის დახვეწა თბილისის კონსერვატორიაში განაგრძო პროფ. ალექსანდრე იოხელესთან. თუმცა ხელების დაავადების გამო საკონცერტო კარიერაზე უარის თქმა მოუწია და მთელი თავისი გამოცდილეობა პედაგოგიურ მოღვაწეობას მოახმარა.
გიორგი ჩაგელიშვილი
გიორგი ჩაგელიშვილი (დ. 3 დეკემბერი, 1952, ქუთაისი) — ქართველი ფიზიკოსი, საქართველოს სახელმწიფო პრემიის ლაურეატი მეცნიერებისა და ტექნიკის დარგში (2002).
ვერონიკა თუმანიშვილი
ბიოგრაფია
მას ასევე ჰყავდა მოსწავლეები, რომელთაც მუსიკის გარდა სხვადასხვა სფეროში გაითქვეს სახელი. მაგალითად, ცნობილი ხელოვნებათმცოდნე პროფესორი დიმიტრი თუმანიშვილი, მუსიკოსი, მსახიობი და მხატვარი, ლიკა ქავჟარაძე, პოლიტიკოსი და ბიზნესმენი ნინო კობახიძე და სხვა.
გიორგი ჩაგელიშვილი
1974 წელს დაამთავრა თბილისის სახელმწიფო უნივერსიტეტი. 1974–1977 წლებში იყო ფიზიკის ინსტიტუტის ასპირანტი; 1978–1986 წლებში აბასთუმნის ასტროფიზიკური ობსერვატორიის უმცროსი მეცნიერ-თანამშრომელი; 1986–1991 წლებში ამავე ობსერვატორიის უფროსი მეცნიერ-თანამშრომელი; 1997–2007 წლებში მთავარი მეცნიერ-თანამშრომელი; 2007 წლიდან ილია ჭავჭავაძის სახელმწიფო უნივერსიტეტთან არსებული ევგენი ხარაძის ეროვნული ასტროფიზიკური ობსერვატორიის მკვლევარი; 2008 წლიდან მიხეილ ნოდიას სახელობის გეოფიზიკის ინსტიტუტის მთავარი მეცნიერ-თანამშრომელი.
ვერონიკა თუმანიშვილი
ბიოგრაფია
ვერონიკა თუმანიშვილი სიცოცხლის ბოლომდე აქტიურ პედაგოგიურ მოღვაწეობას ეწეოდა. გარდაიცვალა 87 წლის ასაკში, 2009 წლის 30 ივლისს.
გიორგი ჩაგელიშვილი
1979 წლიდან არის ფიზიკა–მათემატიკის მეცნიერებათა კანდიდატი; 1979 წლიდან ფიზიკა–მათემატიკის მეცნიერებათა დოქტორი.
რესურსები ინტერნეტში
კატეგორია:ქართველი ფიზიკოსები
ვერონიკა თუმანიშვილი
სქოლიო
კატეგორია:დაბადებული 19 აპრილი კატეგორია:დაბადებული 1922 კატეგორია:გარდაცვლილი 2009 კატეგორია:გარდაცვლილი 30 ივლისი კატეგორია:ქართველი მუსიკოსები კატეგორია:ქართველი პიანისტები კატეგორია:ქართველი პედაგოგები კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:თბილისში დაბადებულები ვ
აზერბაიჯანელი ხალხის ეროვნული ხსნის დღე
ისტორია
1991 წელს აზერბაიჯანმა დამოუკიდებლობა მოიპოვა, მაგრამ ქვეყანაში პოლიტიკური მდგომარეობა არასტაბილური იყო. 1993 წლის 4 ივნისს განჯაში, პოლკოვნიკ სურეთ ჰუსეინოვის ხელმძღვანელობით ამბოხი დაიწყო. ეს, ფაქტობრივად, სამოქალაქო ომის დასაწყისი იყო. ამ პრობლემის გადასაწყვეტად განჯაში ჩამოსული სახელმწიფო მოღვაწეები დაატყვევეს. აჯანყება გაიზარდა და ბაქოს მიაღწია. 10 ივნისს, აზერბაიჯანის პარლამენტის თავმჯდომარე ისა გამბარი გადადგა. 1993 წლის 15 ივნისს ჰეიდარ ალიევი, მაშინდელი პრეზიდენტის, აბულფაზ ელჩიბეის, მიწვევით დაბრუნდა ნახჩივანიდან ბაქოში. ნახიჩევანში ის იყო უმაღლესი საბჭოს თავმჯდომარე. 18 ივნისს პრეზიდენტი დედაქალაქს ტოვებს. 25 ივნისს ალიევი არჩეულ იქნა აზერბაიჯანის  ეროვნული საბჭოს თავმჯდომარედ და იმავე წელს, ოქტომბერში - აზერბაიჯანის რესპუბლიკის პრეზიდენტად.
უკვე რამდენიმე წელია ეროვნული ხსნის დღე ჰეიდარ ალიევის საფლავზე სტუმრობით აღინიშნება.
სქოლიო
კატეგორია:აზერბაიჯანის დღესასწაულები
მაღალი ჭაობი
მაღალი ჭაობი (Hautes Fagnes; Hohes Venn; Hoge Venen) 1957 წელს გამოცხადდა ბუნებრივ ნაკრძალად. წარმოადგენს პლატოს ლიეჟის პროვინციაში, აღმოსავლეთ ბელგიაში. მასში ასევე შედის არდენებსა აიფელს შორის მოქცეული გერმანიის ტერიტორია. მაღალი წაობი მოიცავ 4501.2 ჰექტარს და ის ბელგიაში უდიდესი ბუნებრივი ნაკრძალია. მისი უმაღლესი წერტილი ზღვის დონიდან არის ბოტრანჟი (694 მ.), რომელიც ასევე ბელგიის უმაღლესი წერტილია. ნაკრძალი მდიდარია ენდემური ჯიშებით. მრავლად არის ალპური ტორფის ხავსები და ჭაობი. ჭაობები დაახლოებით 10,000 წლისაა და აქვთ უნიკალური სუბალპური ფლორა და ფაუნა. 1966 წელს ევროპულმა საბჭომ მაღალ ჭაობს მისი ეკოლოგიური მნიშვნელობის გამო მიანიჭა "კონსერვაციის დიპლომი".
სქოლიო
კატეგორია:ბელგიის გეოგრაფია
ინგუშა აბესაძე
1971 წელს დაამთავრა ჩრდილო ოსეთის სახელმწიფო უნივერსიტეტის ისტორიის ფაკულტეტი. 1958-1962 წლებში მუშაობდა სამეურნეო თანამდებობებზე. 1992-1995 წლებში იყო საქართველოს მე-3 მოწვევის პარლამენტის წევრი (წყალტუბოს მაჟორიტარი). იყო ჯანმრთელობის დაცვის კომისიის, ეკონომიკურ საკითხთა კომისიის წევრი.
რესურსები ინტერნეტში
კატეგორია:დაბადებული 12 აპრილი კატეგორია:დაბადებული 1939 კატეგორია:საქართველოს III მოწვევის პარლამენტის წევრები კატეგორია:ქართველი ისტორიკოსები კატეგორია:ტყიბულის მუნიციპალიტეტში დაბადებულები
აზერბაიჯანის ფესტივალები
აზერბაიჯანში ფესტივალები მთელი ქვეყნის მასშტაბით ყოველ წელს ტარდება. ქვეყნის დედაქალაქი ითვლება ფესტივალების ცენტრად. ფესტივალები ტარდება ქვეყნის სხვადასხვა რეგიონებშიც.
გაბალის მუსიკალური ფესტივალი
გაბალის მუსიკალური ფესტივალი — კლასიკური მუსიკის, ჯაზისა და მუღამის ფესტივალი. დაარსდა 2009 წელს და ყოველ წელს ტარდება ქალაქ გაბალაში. შეიქმნა და ტარდება ჰეიდარ ალიევის ფონდის ინიციატივით, კულტურის სამინისტროსა და ტურიზმის სამინისტროს მხარდაჭერით. ფესტივალში მონაწილეობას იღებენ სხვადასხვა ქვეყნის შემსრულებლები. ასევე ყოველ წელს მიმდინარეობს საერთაშორისო ფორტეპიანოს კონკურსი.
ქალწულის კოშკი
საერთაშორისო ხელოვნების ფესტივალი „ქალწულის კოშკი“ 2010 წლიდან, ყოველწლიურად აზერბაიჯანის დედაქალაქ ბაქოში იმართება, დედაქალაქის სიმბოლოს - ყიზყალასის პოპულარიზაციისათვის, რომელიც შეტანილია იუნესკოს მსოფლიო მემკვიდრეობის ძეგლების სიაში 2000 წელს. ფესტივალში მონაწილეობას იღებენ სხვადასხვა ქვეყნის წარმომადგენლები. ფესტივალის ფარგლებში ყოველ წელს ტარება გარკვეული აქტივობები და ღონისძიებები. მინი|245x245პქ|რაინ სულთანოვი ბაქოს ჯაზ ფესტივალზე
ბაქოს ჯაზის ფესტივალი
ბაქოს საერთაშორისო ჯაზ ფესტივალი -  ყოველწლიური მუსიკალური დღესასწაული ბაქოში. ტარდება 2005 წლიდან აზერბაიჯანის კულტურის სამინისტროს მხარდაჭერითა და აზერბაიჯანის კულტურის ფონდის მხარდაჭერით, აზერბაიჯანის დამსახურებული არტისტის რაინ სულთანოვის მიერ. 2016 წელს ბაქო ჯაზის ფესტივალი ევროპის ჯაზის ასოციაციაში შევიდა.
უზეირ ჰაჯიბეკოვის ფესტივალი
უზეირ ჰაჯიბეკოვისადმი მიძღვნილი საერთაშორისო მუსიკალური ფესტივალი ტარდება 2009 წლის სექტემბრიდან აზერბაიჯანში. მუსიკალური მოვლენები აზერბაიჯანის რამდენიმე ქალაქში ტარდება, მაგრამ მთავარი ნაწილი ქვეყნის დედაქალაქში ბაქოში ტარდება.
მუღამის სამყარო
მუღამის შემსრულებლებისა და ამ ჟანრთან მიახლოებული მუსიკის საერთაშორისო ფესტივალი. ტარდება ყოველ ორ წელიწადში ერთხელ, მარტში. ფესტივალის ფარგლებში ტარდება, სამეცნიერო სიმპოზიუმები, მუღამის შემსრულებელთა კონკურსები ბაქოსა და აზერბაიჯანის სხვა რეგიონებში. 2009 წლის 18-25 მარტს ჰეიდარ ალიევის ფონდის ინიციატივით გაიმართა პირველი ფესტივალი ბაქოში. მინი|245x245პქ|ბროწეულის ფესტივალი
ბროწეულის დღესასწაული
ბროწეულის დღესასწაული — დღესასწაული, რომელიც აღინიშნება აზერბაიჯანში ყოველწლიურად ბროწეულის დაკრეფვისას. დღესასწაულის დღეებში ქალაქ გიოიჩაიში, რომელიც ითვლება აზერბაიჯანის ბროწეულის ცენტრად, ტარდება გამოფენები, რომელზეც ბროწეულის მომყვანები წარმოადგენენ თავიანთ ნაწარმს, ბროწეულის წვენებს, მურაბებს და ა.შ.
ვაშლის დღესასწაული
დღესასწაული, რომელიც ყოველწლიურად აღინიშნება აზერბაიჯანში ვაშლის კრეფის დროს. მართალია დღესასწაულს ეწოდება „ვაშლის დღესასწაული“, მაგრამ ეს ღონისძიებები მიძღვნილია ყველა სახის ხილის ჯიშებისადმი. დღესასწაულის მსვლებობის დღეებში  ტარდება გამოფენა-გაყიდვები, სადაც წარმოდგენილია სხვადასხვა ჯიშის ვაშლები და მისგან დამზადებული სხვადასხვა სახის ნაწარმი. აზერბაიჯანში ეს ღონისძიება პირველად ჩატარდა 2012 წელს.
ყარა ყარაევის ფესტივალი
ყარა ყარაევის თანამედროვე მუსიკის საერთაშორისო ფესტივალი, რომელიც ტარდება აზერბაიჯანში. პირველად ჩატარდა 1986 წელს. დღესდღეობით ფესტივალი ტარდება ორ წელიწადში ერთხელ.
მსტისლავ როსტროპოვიჩის ფესტივალი
ტარდება 2007 წლის დეკემბრიდან, ბაქოში და ეძღვნება დიდ და სახელოვან ბაქოელ მუსიკოსს მსტისლავ როსტროპოვიჩს.
სქოლიო
კატეგორია:აზერბაიჯანული კულტურა კატეგორია:ფესტივალები ქვეყნის მიხედვით
იზმაილოვის ბაღი
იზმაილოვის ბაღი (Измайловский сад) — ერთ-ერთი ყველაზე ძველი პარკი სანქტ-პეტერბურგში, მდებარეობს მდინარე ფონტანკის სანაპიროზე.
პარკი და ბაღი
იმპერატორ ეკატერინე II-ის დროს პარკი გალამაზდა და გამწვანდა. აქ დაირგო იშვიათი ჯიშის მცენარეები და ყვავილები. პარკში გაკეთდა მდიდრული ყვავილების ბაღი.
XIX საუკუნის დასაწყისში აღნიშნულ პარკს იზმაილოვის სახელი მიენიჭა - მომდინარე მდინარე ფონტანკის სანაპიროს მახლობლად მდებარე იზმაილოვის გვარდიის ყაზარმებიდან.
1835 წელს პარკი შეიძინა ა. ტარასოვმა. 1888 წელს აღნიშნულ ტერიტორია იჯარით მიიღო პეტერბურგის გერმანულმა "შუსტერ-კლუბმა". აქ ტურისტებისთვის აშენდა რესტორანი, სადაც იმართებოდა არაჩვეულებრივი საღამოები. სწორედ ამის შემდეგ, დიდი ხნის განმავლობაში აღნიშნული პარკი გადაიქცა პოპულარულ გასართობ დაწესებულებად.
ბაღი ბუფი
1898 წელს ვაჭარმა იაროსლავლიდან პეტრე ტუმპაკოვმა, 25 წლის ვადით იჯარით შეისყიდა პარკი, სწორედ ამ დროიდან მისი დამსახურებით მთელი რიგი კარდინალური გარდაქმნები გაკეთდა ბაღის ტერიტორიაზე. ყოფილი გერმანიის კლუბის შენობები დაანგრიეს, მათ ადგილას აშენდა ახალი რესტორანი, გაკეთდა ელექტრო განათება გარდა ამისა, ტუმპაკოვმა ააშენა თეატრის შენობა ბაღში და დაარქვა ბუფის თეატრი. ახალი შენობა აშენდა არქიტექტორ ვ. შუხოვის პროექტით.
1910 წელს გახსნილი ბუფის თეატრმა, სწრაფად მოიპოვა პოპულარობა. თეატრმა აუდიტორიის სიყვარული არ დაკარგა ტუმპაკოვის გარდაცვალების, 1911 წლის შემდეგაც.
საბჭოთა ეპოქა
პარკი 1917 წლის რევოლუციის შემდეგაც განაგრძობდა მუშაობას. 1938 წელს, ბუფის თეატრის შენობა შეიცვალა, გაფართოვდა აუდიტორია. გარდა ამისა, ბაღში აშენდა ზაფხულის პავილიონი, სადაც ტარდებოდა კონცერტები და ჭადრაკის ტურნირები.
1980 წელს პარკში ახალი ახალგაზრდული თეატრი გაიხსნა.
თანამედროვე ვითარება
2007 წელს აღნიშნული პარკი გარემონტდა. ძველი თეატრის შენობა შენარჩუნდა, 2010 წელს კი ახალი სამსართულიანი თეატრი შენობა აშენდა. სპექტაკლები იმართება, როგორც ძველი თეატრის სცენაზე, ასევე ახალგაზრდული თეატრის ახალ სცენაზე.
სქოლიო
კატეგორია:სანქტ-პეტერბურგის კულტურული მემკვიდრეობის რეგიონალური ობიექტები კატეგორია:სანქტ-პეტერბურგის ბაღები და პარკები კატეგორია:სანქტ-პეტერბურგის ღირსშესანიშნაობები
Should Be Higher
„Should Be Higher“ — ინგლისური ელექტრონული ჯგუფ Depeche Mode-ის სიმღერა. იგი გერმანიაში გამოიცა ალბომის Delta Machine მესამე სინგლის სახით, 2013 წლის 11 ოქტომბერს. 14 ოქტომბერს იგი გამოვიდა ბრიტანეთსა და საფრანგეთში, ხოლო 15 ოქტომბერს - აშშ-ში. სიმღერის მუსიკალური ვიდეო, რომელიც 2013 წლის 22 აგვისტოს გამოვიდა, გადაღებულია ანტონ კორბეინის მიერ.
სქოლიო
კატეგორია:2013 წლის სინგლები კატეგორია:2012 წლის სიმღერები კატეგორია:Depeche Mode-ის სიმღერები
ეთერი
მინი|150x150პქ|ეთერის მთავარი სტრუქტურული ფორმულა სადაც R და R′ ალკილი ან არილია ეთერი — ორგანული შენაერთების ერთ-ერთი კლასი, რომელიც შეიცავს ეთერის ფუნქციურ ჯგუფს. ჟანგბადის ატომი უკავშირდება ორ ალკილის ან არილის ჯგუფს. მისი მთავარი ფორმულაა R–O–R′, სადაც R და R′ არის ალკილის ან არილის ჯგუფები. ეთერების კლასიფიკაცია შესაძლებელია ორნაირად. თუ ჟანგბადის ორივე მხარეს ერთნაირი რადიკალები არის, ამ შემთხვევაში ასეთ ეთერს უწოდებენ მარტივ ან სიმეტრიულ ეთერს, ხოლო იმ შემთხვევაში თუ ეთერის რადიკალები განსხვავებული არის ასეთ ეთერებს ეწოდებათ შერეული ან ასიმეტრიული ეთერები. ჯგუფის პირველი თხევადი ეთერი არის დიეთილის ეთერი, რომელიც თავდაპირველად კრაუფორდ ვილიამსონ ლონგმა გამოიყენა ანესთეზიისათვის. მისი ფორმულაა CH3–CH2–O–CH2–CH3, სადაც ჟანგბადატომს უკავშირდება ორი ეთილის რადიკალი. ეთერი მეტად გავრცელებულია ორგანულ ქიმიაში და უფრო მეტად ბიოქიმიაში, როგორც ლინკაგები ნახშირწყლებსა და ლიგნინებში.
= ნომენკლატურა = იუპაკის ნომენკლატურის სისტემით ეთერებს ასახელებენ მთავარი ფორმულის გამოყენებით „ალკოქსიალკანები“. მაგალითად CH3–CH2–O–CH3 დასახელდება როგორც მეტოქსიეთანი.
ტრივიალური სახელები
იუპაკის ნომენკლატურის პრინციპი არ გამოიყენება ზოგიერთი ეთერის შემთხვევაში, როგორებიც არის მაგალითად ეთილ მეთილ ეთერი (CH3OC2H5), დიფენილ ეთერი (C6H5OC6H5) და სხვა. ეს დასახელებები შემორჩა იმის გამო რომ ეს ეთერები აღმოჩენილია უფრო ადრე ვიდრე შეიქმნებოდა ნომენკლატურა. დიეთილის ეთერს ზოგჯერ ეძახიან უბრალოდ "ეთერს", იშვიათად ვიტრიოლის ტკბილ ზეთს. მეთილ ფენილ ეთერს ეძახიან ანისოლს. ანისოლი აღმოჩენილი იქნა მცენარე ანისულაში.
არომატული ეთერია ჰეტეროციკლური ნაერთი ფურანი.
პოლიეთერები
პოლიეთერი არის ნაერთი რომელიც შეიცავს ერთზე მეტ ეთერის ფუნქციონალურ ჯგუფს. ისინი გამოიყენება სტომატოლოგიაში.
მაგალითად გვირგვინი ეთერები არიან მცირე ზომის პოლიეთერები. ზოგიერთი ტოქსინები როგორებიც არის მაგალითად ბრევეტოქსინი და ციგუატოქსინი რომლებიც აზიანებენ ნერვულ სისტემას. ასეთ დიდი ზომის ეთერებს უწოდებენ ციკლურ ან კიბე პოლიეთერებს.
ალიფატური პოლიეთერებიმარჯვნივ|მინი|133x133პქ|ეთილენის ოქსიდი ალიფატური ფოლიეთერებია მაგალითად:
პოლიოქსიმეთილენი (POM) რომლის ფორმულაა (–CH2O–)n; n აღნიშნავს რაოდენობას
ციკლური ეთილენის ოქსიდის ციკლის გაწყვეტით –CH2CH(CH3)O–
პროპილენის ოქსიდის ციკლის გაწყვეტით –CH2CH(CH3)O–
ფიზიკური თვისებები
ეთერის მოლეკულებს შორის არ მყარდება წყალბადური ბმები სპირტებისაგან განსხვავებით რომელთა კლასთაშორისი იზომერები არიან ეთერები. წყალბადური ბმების არქონის გამო ეთერების დუღილის ტემპერატურა დაბალია.
ცხრილში მოცემული არის ზოგიერთი ალკილ ეთერის ფიზიკური თვისებები
რეაქციები
ეთერები საკმაოდ მდგრადი ნაერთები არიან არ შედიან რექციაში ტუტეებთან, აქტიურ მეტალებთან, მჟანგავ აგენტებთან, აღმდგენ აგენტებთან და არც კონცენტრირებულ მჟავებთან. გამოირჩევიან დაბალი ქიმიური ატივობით, მაგრამ ისინი უფრო აქტიურები არიან ვიდრე ალკანები, ეპოქსიდები, კეტალები და აცეტალები.
მნიშვნელოვანი რეაქციები რომლებიც ახასიათებთ ეთერებს.
პოლარული ბმის გაწყვეტა ეთერში ხდება მინერალური მჟავებით ბრომწყალბადმჟავით ან იოდწყალბადმჟავით. რეაქცია მიმდინარეობს ქლორწყალბადმჟავის თანაობისას მაგრამ ნელა. რეაქციის შედეგად მიიღება სპირტი და მეთილჰალიდი(ამ შემთხვევაში მეთილიოდიდი)
ამ რეაქციის ინტერმედიატი ანუ შუალედური პროდუქტი რომელიც მყისიერად გარდაიქმნება არის ონიუმის ინტერმედიატი [RO(H)CH3]+Br−.
ზოგიერთი ეთერის და ბორის ტრიბრომიდის რეაქციის შედეგადაც მიიღება ალკილბრომიდი.
პეროქსიდის ფორმირება მარჯვნივ|მინი|110x110პქ|დიეთილის ეთერის პეროქსიდი იმ შემთხვევაში თუ ჭურჭელი რომელიც არ არის დახურული და მასში ინახება ეთერი ან ხდება ჟანგბადთან უშუალო კავშირი ამ დროს მიიღება ფეთქებადი ფეროქსიდები. მაგალითად დიეთილის ეთერის პეროქსიდი. ამ რეაქციას აჩქარებს სინათლე, მეტალური კატალიზატორები და ალდეჰიდები.ამიტომაც გასათვალისწინებელი არის რომ კარგად იყოს ის ჭურჭელი დახურილი რომელშიც ეთერი ინახება და გამოყენებული იქნას ძირითადად ორგანულ გამხსნელად. ეთერის პეროქსიდის აღმოჩენა შესაძლებელია რკინის სულფატით (FeSO4) და შემდეგ კალიუმის თიოციანატის (KSCN) დამატებით, ნარევის წითელი ფერის შეფერილობა მიუთითებს ეთერის პეროქსიდის არსებობაზე.
სინთეზი
სპირტების დეჰიდრატაციით მიიღება ეთერები.
ცენტრი|505x505პქ ამ პირდაპირი ნუკლეოფილური ჩანაცვლების რეაქციისას საჭიროა მაღალი ტემპერატურა დაახლოებით 125 °C. კატალიზატორად გამოყენებულია მჟავები, ჩვეულებრივ იყენებენ გოგირდმჟავას. ეს მეთოდი ძალზე ეფექტურია მაშინ როდესაც საჭიროა სიმეტრიული ეთერების სინთეზი. ამ რეაქციისას ორი სპირტის მოლეკულიდან მოიკვეთება წყალი ერთი მოლეკულიდან წყალბადი H ხოლო მეოორე მოლეკულიდან OH-ი, OH და H-ით გამოძევდება ერთი მოლეკულა წყალი, მთავარ პროდუქტად კი მიიღება ეთერი.
ანალოგიურად არის შესაძლებელი ეთილენგლიკოლისაგან რომელიც ორ ატომიანი სპირტია ციკლური 1,4-დიოქსანის მიღება. ამ რეაქციისას კატალიზატორად ასევე გამოიყენება გოგირდმჟავა, მაგრამ ამ რეაქციის შემთხვევაში გამოიყოფა ორი მოლეკულა წყალი და მიიღება ჰეტეროციკლური ნაერთი.
ასევე არსებობს ეთერის მიღების სხვა გზებიც მაგ: ვილიამსონის ეთერის სინთეზი, ულმანის კონდენსაცია, ეპოქსიდების აღდგენა და სხვა.
სქოლიო
კატეგორია:ქიმიური შენაერთები
დიმიტრი სინჯიკაშვილი
მინი|მარჯვნივ|დიმიტრი სინჯიკაშვილი დიმიტრი (მიტო) ალექსანდრეს ძე სინჯიკაშვილი, დიმიტრი სინდიკელი (Dimitri Sindikeli / Dimitri Sindjikeli; დ. 2 დეკემბერი, 1906, სოფ. ვაქირი, ახლანდ. სიღნაღის მუნიციპალიტეტი, – გ. 26 ივნისი, 1976, ნიუ-იორკი რუზველტის სახ. ჰოსპიტალი) — ქართველი პოლიტიკური ემიგრანტი.
დაწყებით სკოლაში სწავლობდა სიღნაღში, ხოლო საშუალო განათლება მიიღო თბილისში, სადაც მისი ოჯახი გადასახლდა.
1920-იანი წლების დასაწყისში უფროს ძმასთან, ვანოსთან ერთად იყო ეროვნულ-დემოკრატიული პარტიის ახალგაზრდული ორგანიზაციის წევრი და მონაწილეობდა ანტისაბჭოთა საქმიანობაში. 1924 წლის აგვისტოს აჯანყების დროს ვანო სინჯიკაშვილი დახვრიტეს, დიმიტრი კი ემიგრაციაში, საფრანგეთში წავიდა. იყო საქართველოს ეროვნულ–დემოკრატიული პარტიის ახალგაზრდების საზღვარგარეთული პერიოდული გამოცემის „ახალი ივერიის“ ერთ–ერთი რედაქტორი და ხელმძღვანელი (გამოდიოდა 1927-39 წლებში). მეორე მსოფლიო ომის დროს დიმიტრი სინჯიკაშვილი გაწვეული იყო ფრანგულ ჯარში; ტყვედ ჩავარდა და გერმანული არმიის „ქართულ ლეგიონს“ შეუერთდა. ომის შემდეგ იტალიაში ცხოვრობდა, საბოლოოდ კი ამერიკის შეერთებულ შტატებში გადავიდა.
1955 წელს დიმიტრი სინჯიკაშვილმა, ნიუ–იორკში, ქართული სტამბა დააარსა, შემოიკრიბა თანამოაზრეები და დეკემბერში ნიუ–იორკში გამოსცა დიდი ფორმატის გაზეთი „ქართული აზრი“. ეს იყო ამერიკაში სტამბურად დაბეჭდილი პირველი ქართული ყოველთვიური გაზეთი. მის დაფუძნებაში მასთან ერთად მონაწილეობდნენ: გ. გაბლიანი, ს. კაიშაური, გ. ზალდასტანიშვილი, გ. ლოლუა და ალ. ცომაია. 1974 წლის ოქტომბრამდე 97 ნომერი გამოვიდა.
დიმიტრი სინჯიკაშვილის სტამბაში „ქართული აზრის“ გარდა დაიბეჭდა გაზეთი „ქართველი ერი“, ჟურნალი „კრებული“ და არაერთი ქართული წიგნი.
სინჯიკაშვილი ასევე იყო ქართული ემიგრაციის ინგლისურენოვანი ჟურნალის, The Voice of Free Georgia-ის („თავისუფალი საქართველოს ხმა“) სარედაქციო კოლეგიის წევრი. thumb|დიმიტრი სინჯიკაშვილის საფლავი ლევილის სასაფლაოზე დიმიტრი სინჯიკაშვილი გარდაიცვალა 1976 წლის 26 ივნისს, ნიუ–იორკში. დაკრძალულია ლევილის სასაფლაოზე.
რესურსები ინტერნეტში
კატეგორია:დაბადებული 1906 კატეგორია:გარდაცვლილი 1976 კატეგორია:გარდაცვლილი 26 ივნისი კატეგორია:სიღნაღის მუნიციპალიტეტში დაბადებულები კატეგორია:ქართველი ემიგრანტები კატეგორია:ქართველები საფრანგეთში კატეგორია:ქართველები ამერიკის შეერთებულ შტატებში
Commodore CDTV
Commodore CDTV — კომპანია Commodore International-ის მიერ 1991 წელს გამოშვებული მეოთხე თაობის მულტიმედიური სახლის ვიდეო თამაშების კონსოლი, დაფუძნებული Amiga 500-ის პლატფორმაზე, რომელიც დამატებითი პერიფერიალების მეშვეობით ასრულდებდა პერსონალური კომპიუტერის ფუნქციას. ის შეიქმნა CD დამკვრელის ფორმით, რომლის პულტი, ასევე მუშაბოდა, როგორც ჯოისტიკი. მოგვიანებით მასზე დაიწყეს კლავიატურისა და მაუსის გამოშვება.
CDTV შიდა აპარატული თვალსაზრისით Amiga 500-ის იდენტური იყო, თუმცა სტანდარტულ მედია საშუალებად გამოიყენებდა არა ფლოპი დისკს, არამედ CD-ROM მოწყობილობას და თან მოჰყვებოდა დისტანციური მართვის პულტი. მასში განთვასებული იყო Motorola 68000-ის ცენტრალური პროცესორი, 1 მბ ოპერატიული მეხსიერება და მუშაობდა AmigaOS 1.3-ის ოპერაციულ სისტემაზე.